དགོན་པའི་སློབ་གྲྭར་མཚོན་ན་འཛིན་རིམ་དང་པོ་ནས་ལྔ་པ་བར་ཡོད་པ་དང་།བོད་ཡིགཧིན་དི།ཨིན་ཇི།ཨང་རྩིས།ཚན་རིག་བཅས་སློབ་ཁྲིད་གནང་བཞིན་ཡོད།སློབ་ཕྲུག་བཅོ་ལྔ་ཙམ་ཡོད་པ་དང་།བདེ་དགོན་ནས་བཀྲིས་ལྷུན་པོ་གཙོ་བོར་གྱུར་བའི་སེར་འབྲས་དགའ་གསུམ་ལ་གྲྭ་རྒྱུན་ཕེབས་སྲོལ་ཡོད།ལོ་གཅིག་ནང་གདན་ས་བཀྲིས་ལྷུན་པོ་ནས་བཀའ་ཆེན་གཅིག་དང་གདན་ས་ནས་དགེ་བཤེས་གཅིག་ལོ་ལྟར་བདེ་སྐྱིད་དགོན་དུ་ཕེབས་ནས་ནང་པའི་ལྟ་གྲུབ་ངོ་སྤྲོད་དང་རིག་ལམ་སློབ་ཁྲིད་གནང་སྲོལ་ཡོད་པ་མ་ཟད།ཚེས་བཟང་དུས་བཟང་སྐབས་ཡུལ་མི་དང་ཉེ་འཁོར་གྱི་གྲོང་གསེབ་དང་སློབ་གྲྭ་སོགས་སུའང་ནང་པའི་ལྟ་གྲུབ་ངོ་སྤྲོད་གནང་སྲོལ་ཡོད་འདུག